‘DA grootste party in Nelson Mandelabaai’ | Maroela Media
‘DA grootste party in Nelson Mandelabaai’
Mmusi Maimane maak op 4 Augustus 2016 bekend dat die DA die grootste party in die Nelson Mandelabaai-munisipaliteit is (Foto: jacobrooi2, Twitter)
Mmusi Maimane, leier van die Demokratiese Alliansie, het Donderdagaand gesê sy party is die grootste party in Nelson Mandelabaai in die Oos-Kaap ná die munisipale verkiesing op 3 Augustus.
Teen 19:30 het die DA reeds 312 784 (49.49%) van die stemme op homself verenig. Die ANC het 248 040 (39,25%) van die stemme verseker. Altesaam 90% van die stemme is reeds in dié munisipaliteit getel.
Die ANC het in 2014 altesaam 48,81% van die stemme verwerf en die DA 40,80%.
Die EFF staan op 4,87% (30 766 stemme). Die EFF het in 2014 altesaam 4,15% van die stemme ingewin.
Die Onafhanklike Verkiesingskommissie (OVK) het gesê hy sal die finale uitslag van die munisipaliteit na verwagting Donderdagaand bekend maak.
Teen 19:30 was altesaam 84% van die stemme nasionaal reeds getel. Die ANC het reeds 10 870 812 stemme (53,63%) in hierdie stadium op homself gevestig, en die DA het reeds 5 555 948 (27,41%) van die stemme verwerf.
Sy Mamabolo, hoof verkiesingsbeampte, het gesê die uitslag van die metro’s in Gauteng sal na verwagting deur die loop van Vrydag bekend gemaak word.
Lees alle vorige berigte oor die verkiesing op Maroela Media.
Maimane maak die uitslag bekend:
BREAKING: @MmusiMaimane announces that @Our_DA will be the largest party in Nelson Mandela Bay. #KhulaDA pic.twitter.com/0F35pH243r
— #KhulaDA (@Our_DA) August 4, 2016
‘Blootgestelde stembriewe’ in Nelson Mandelabaai gevind
DA, EFF ongelukkig met OVK in Mpumalanga
E · 2 jaar gelede
Krul my tone nou so lekker.
m · 2 jaar gelede
Myne ook E. DA het fantasties gevaar.
Karma · 2 jaar gelede
DA, julle is ook die “grootste” party hier in die Wes-Kaap en Breede Vallei Munisipaliteit. Wat gaan julle nou doen rondom werkloosheid, die swak salarisse in Worcester en misdaad? “Put your money where your mouth is” … goeie spreekwoord daardie een!
Lida · 2 jaar gelede
Ek dog jy is die een wat nie stem nie. Hoekom nog kommentaar lewer op enigiets.
Owerhede het skoolverlaters gewaarsku teen onverantwoordelike en onwettige gedrag tydens hul matriekvakansie. Wat dink jy van matriekvakansies?
Dit skep ŉ milieu vir swak en onbehoorlike gedrag en moet glad nie toegelaat word nie.
Jou kind se emosionele volwassenheid en verantwoordelikheidsin moet bepaal of hy/sy toegelaat moet word om op matriekvakansie te gaan of nie.
Matriekvakansie kan toegelaat word, maar daar moet perke wees bv. ŉ ouer figuur wat toesig hou.
Daar is niks fout met matriekvakansies nie; jongmense moet toegelaat word om die einde van hul skoolloopbaan behoorlik te vier.